《芙汀居士自赠》
明代·梁以壮

居士何如者，谋生拙且慵。三閒茅屋地，一半木芙蓉。

独立抱明月，幽思向绝峰。近来车马过，已报去为农。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。